गोदान दिल्ली:- हादरनि म खासे राज्योफोराव गोख्रोङै नुजाथिनाय तौकते बारहुंखाया हादरनि माखासे राज्योफोराव गाज्रियै सिलिंखार खालामनायजों लोगोसे गोबां सुबुंनि जिउबो लादों। बुधबारखालि हादरनि गाहाइ मन्थ्रि नरेन्द्र मडिआ मैया तौकते बारहुंखाजों सिलिंखार जानाय माखासे राज्योफोरनि थाखाय अनसुंथाय फोसावदों। गाहाइ मन्थ्रिआ मैया फोसावोदि, तौकते बारहुंखानि गाग्लोबनायजों सिलिंखार जानाय गुजरात राज्योनो गोख्रै हेफाजाबारि हाबाफारिनि थाखाय 1,000 कौटि रांनि अनसुंथाय फोसावबाय। बेजों लोगोसेनो बारहुंखा तौकतेनि गोहोमजों गोब्राब जोखोम जानाय केरेला, कर्नाटक, गवा, महाराष्ट्र, गुजरात, राजस्तान राज्योफोरजों लोगोसे दामान आरो दिउ, दाद्रा आरो नगर हाबेलि इउनियन टेरि टरिनि सुबुंफोरनो 50,000 रांआरि अनसुंथाय होनाय जागोन।